கேள்வி: அவானி சதுர்வேதி - ஆரம்பகால வாழ்க்கையும், கல்வியும் குறித்து விரிவாக சொல்லுங்கள்.
பதில்: அவானி 1993 அக்டோபர் 27 அன்று பிறந்தார். இவரின் தந்தை, தினகர் சதுர்வேதி, மத்தியப் பிரதேசம் அரசின் நீர்வளத் துறையில் கண்காணிப்பாளராகவும், இவரின் தாயார் ஒரு இல்லத்தரசியுமாவார். மத்தியப் பிரதேசம்ஷட்டோல் மாவட்டம் தியோலண்ட் என்ற சிறிய நகரத்திலிருந்து பள்ளிப் படிப்பை முடித்தார். 2014 ஆம் ஆண்டில் ராஜஸ்தான் பனஸ்தாலி பல்கலைக்கழகத்தில் தொழில்நுட்பத்தில் இளங்கலை முடித்த இவர், விமானப்படைக்கான பொதுவான சேர்க்கை சோதனையில் தேர்ச்சி பெற்றார். சதுர்வேதி சதுரங்கம், மேசைப்பந்தாட்டம் விளையாடுவதும், ஓவியங்கள் வரைவதும் இவரது விருப்பமாகும். இந்திய இராணுவத்தில் அதிகாரியாக இருக்கும் அவானியின் அண்ணன், இந்திய விமானப்படையில் சேர ஊக்கமளித்தார். தனது கல்லூரி பனஸ்தாலி பல்கலைக்கழகத்தின் பறக்கும் சங்கத்தில் சில மணிநேர பறக்கும் அனுபவமும் இவருக்கு இருந்தது, இது இந்திய வான்படையில் சேர மேலும் ஊக்கமளித்தது.
கேள்வி: அவானி சதுர்வேதி - தொழில் பற்றி விளக்கவும்.
பதில்: அவானி சதுர்வேதி இந்திய வான்படை கல்விக்கழகம் பயிற்சி பெறவும், 25 வயதில் தேர்வு செய்யப்பட்டார். அங்கு ஒரு வருடம் பயிற்சி முடித்த பின்னர், சூன் 2016 இல் போர் விமானியாக ஆனார். அடுத்த ஆண்டு கருநாடகம் சேர்ந்த பீதர் மூன்றாம் நிலை பயிற்சியை முடித்தவுடன், சுகோய் எஸ்யு-30எம்கேஐ மற்றும் எச்ஏஎல் தேஜாஸ் போன்ற போர் விமானங்களில் பறக்க ஆரம்பித்தார். 2018 ஆம் ஆண்டில், சதுர்வேதி மிக்-21 விமானத்தில் தனியாக பறந்த முதல் இந்திய பெண் விமானி ஆனார். 2018 ஆம் ஆண்டில் அவானி விமான லெப்டினன்ட் பதவிக்கு உயர்த்தப்பட்டார். சதுர்வேதி ராஜஸ்தான் சூரத்கர் உள்ள இந்திய வான்படை எண் 23 படைப்பிரிவு ''"பாந்தர்ஸ்" ஸில்'' நியமிக்கப்பட்டுள்ளார்.